एपीएफलाई पीएम कपको उपाधि
भुवन कार्कीको अर्धशतकको मद्दतले एपीएफले आर्मीलाई ४ विकेटले पराजित गर्दै शनिबार पीएम कप वान डे को उपाधि जितेको छ । टीयू मैदानमा जितका लागि १ सय ८० रनको लक्ष्य पाएको एपीएफले ३८.३ ओभरमा ६ विकेट गुमाएर विजयी रन बनाएको हो । 
काठमाडौँ — भुवन कार्कीको अर्धशतकको मद्दतले एपीएफले आर्मीलाई ४ विकेटले पराजित गर्दै शनिबार पीएम कप वान डे को उपाधि जितेको छ । टीयू मैदानमा जितका लागि १ सय ८० रनको लक्ष्य पाएको एपीएफले ३८.३ ओभरमा ६ विकेट गुमाएर विजयी रन बनाएको हो । त्यसमा भुवन कार्की र सुजित महर्जनले चौथो विकेटका लागि निर्णायक ७५ रनको साझेदारी गरे । सुमितले २३ रन बनाए । भुवनले भने ५५ रन बनाए ।विवादका कारण खेल ४० ओभरमा झारिएको थियो । आर्मीले सोमपाल कामीलाई खेलाएपछि विवाद भएको थियो । टस जितेर एपीएफले ब्याटिङको निम्तो दिएपछि आर्मीले ३९ ओभरमा सबै विकेट गुमाएर १ सय ७९ रन बनाएको थियो । त्यसमा रोहित पौडेलले ५६ बलमा सर्वाधिक ४९ रन बनाए । अन्तिम विकेटका लागि सुमन भारी र जितेन्द्र मुखियाले ४७ रनको साझेदारी गरे ।